title: 94/179/Euratom: Odluka Vijeća od 21. ožujka 1994. o izmjeni Odluke 77/270/Euratom, o ovlaštenju Komisije za ugovaranje zaduživanja Euratoma u svrhu doprinosa financiranju potrebnom za poboljšanje stupnja sigurnosti i učinkovitosti nuklearnih elektrana u određenim državama nečlanicama

text:
               10/Sv. 002

               HR

               Službeni list Europske unije

               7

         31994D0179

               L 084/41

               SLUŽBENI LIST EUROPSKE UNIJE

               21.03.1994.

      ODLUKA VIJEĆA

   od 21. ožujka 1994.
   o izmjeni Odluke 77/270/Euratom, o ovlaštenju Komisije za ugovaranje zaduživanja Euratoma u svrhu doprinosa financiranju potrebnom za poboljšanje stupnja sigurnosti i učinkovitosti nuklearnih elektrana u određenim državama nečlanicama
   (94/179/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegove članke 1., 2., 172. i 203.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Europska zajednica za atomsku energiju osnovana za utvrđivanje uvjeta sigurnosti potrebnih za otklanjanje opasnosti za život i zdravlje javnosti; budući da su države članice izrazile želju za pridruživanjem drugih država njihovom radu i za surađivanjem s međunarodnim organizacijama koje se bave miroljubivim razvojem atomske energije;
   budući da su Zajednica i države članice odlučile uložiti usklađen napor na razini G-24 kako bi podržale postupak reformi koji su poduzele države srednje i istočne Europe i Zajednica nezavisnih država (ZND) i odlučile su o mjerama za pružanje gospodarske pomoći tim zemljama; budući da je primjereno, kako bi ti usklađeni napori bili učinkovitiji, pozvati na suradnju druga međunarodna tijela, privržena tom cilju, na taj način sprečavajući trošenje potrebne radne snage i sredstava;
   budući da, u pogledu poboljšanja nuklearne sigurnosti u središnjoj i istočnoj Europi i CIS-u, postoji potreba za usklađenom strategijom s dugoročnim pristupom koja uzima u obzir tehnološke čimbenike, „kulturu” i prakse sigurnosti i sveukupnu energetsku ravnotežu svake uključene zemlje;
   budući da neke od tih zemalja imaju nuklearna postrojenja čija je razina sigurnosti neprikladna i čije djelovanje može imati posljedice za čitav kontinent; budući da su te zemlje privržene trajnoj uporabi nuklearne energije;
   budući da se nuklearna sigurnost mora smatrati dijelom problema ukupnih energetskih opcija u središnjoj i istočnoj Europi i ZND-u i uzimajući u obzir u tom kontekstu izvješće koje su u lipnju 1993. zajednički sastavile Svjetska banka, Međunarodna agencija za energiju (IEA) i Europska banka za obnovu i razvoj;
   budući da je primjereno ustrajati da su sve zemlje koje imaju nuklearna postrojenja dužne ratificirati međunarodne konvencije o građanskoj odgovornosti ili, na prijelaznoj osnovi, usvojiti obvezujuće mjere jednake snage;
   budući da je Zajednica dužna izdvojiti potrebna sredstva koja bi joj omogućila da zadovolji očekivanja javnosti u državama članicama u vezi sa sigurnošću i kakvoćom okoliša; budući da se, posebno, mora poduzeti djelovanje u nekim zemljama središnje i istočne Europe i nekim državama ZND-a kako bi se preinačila postojeća nuklearna postrojenja ili, ako je potrebno, kako bi se razgradila ona postrojenja za koja u tehničkom ili gospodarskom smislu nije izvediva prilagodba standardima;
   budući da projekti koje je pokrenula Zajednica u okviru programa Phare i Tacis u svrhu poboljšanja razine sigurnosti nuklearnih postrojenja sadrže, između ostalog, studije za utvrđivanje područja slabosti i predlaganje odgovarajućih korektivnih mjera; budući da će tehnička pomoć dovesti do prijedloga programa za izmjenu pojedinih nuklearnih postrojenja koja su u pogonu ili u izgradnji, te zatvaranje i razgradnju drugih postrojenja; budući da je u interesu Zajednice provedba navedenih radova;
   budući da je ulaganje potrebno prilagodbu standardima nuklearnih postrojenja u nekim državama središnje i istočne Europe i nekim državama ZND-a u takvom razmjeru da ga države nisu u mogućnosti poduzeti iako problemi zahtijevaju žurna rješenja;
   budući da treba mobilizirati značajan udio raspoloživih financijskih sredstava; budući da, u tu svrhu, treba izmijeniti Odluku 77/270/Euratom (3), koja ovlašćuje Komisiju za ugovaranje zaduživanja Euratom-a u svrhu financiranja ulaganja u sektor nuklearne energije, kako bi se proširilo područje primjene Odluke u svrhu obuhvaćanja pojedinih zemalja uključenih u program Phare i pojedinih članica ZND-a tako da se poboljšaju sigurnost i učinkovitost njihovih nuklearnih elektrana, a time i zaštita čovjeka i okoliša;
   budući da je Odluka 77/271/Euratom (4) utvrdila gornju granicu za zaduživanje Euratom na 4 000 milijuna ECU i budući da je do 31. prosinca 1991. iskorišteno 2 876 milijuna ECU tog ograničenog iznosa; budući da, nakon usporavanja razvoja u sektoru nuklearne energije i promjena u politici za nuklearnu energiju od strane nekih država članica, neće biti snažne potražnje za preostalim financiranjem iz projekata za nuklearnu energiju u Zajednici tijekom sljedećih nekoliko godina;
   budući da će zemlje primateljice preuzeti jamstvo za zajmove odobrene na temelju ove Odluke i budući da će se, kadgod je to primjereno, također predvidjeti prvorazredne vrijednosnice;
   budući da se pitanje pružanja financiranja za sigurnost neodvojivo od usklađene strategije energetskih opcija;
   budući da se kratkoročne mjere moraju dopuniti srednjoročnim i dugoročnim zajmovima u skladu s usklađenom strategijom koja predviđa, posebno, zamjenu i razgradnju najmanje pouzdanih nuklearnih postrojenja.
   ODLUČILO JE:
   Jedini članak
   Članak 1. Odluke 77/270/Euratom zamjenjuje se sljedećim:

      „Članak 1.
      Ovime se Komisija ovlašćuje ugovarati zaduženja, u ime Europske zajednice za atomsku energiju (Euratom), i u ograničenjima koje je odredilo Vijeće čiji će se prihodi dodijeliti u obliku zajmova za financiranje investicijskih projekata unutar Zajednice, koji se odnose na industrijsku proizvodnju električne energije u nuklearnim elektranama i industrijska postrojenja u nuklearnom gorivnom ciklusu.
      Komisija se također ovlašćuje za ugovaranje zaduženja, u istim ograničenjima, čiji će se prihodi dodijeliti u obliku zajmova za financiranje projekata za povećanje sigurnosti i učinkovitosti nuklearnih elektrana država nečlanica navedenih u Prilogu. Kako bi bili prihvatljivi projekti moraju:

                  —

                  odnositi se na nuklearne elektrane ili postrojenja u nuklearnom gorivnom ciklusu koji su u pogonu ili u izgradnji, ili na razgradnju postrojenja kod kojih, u tehničkom ili gospodarskom smislu, nije moguće opravdati preinaku,

                  —

                  dobiti sva potrebna ovlaštenja na nacionalnoj razini i posebno odobrenje tijela mjerodavnih za sigurnost,

                  —

                  dobiti pozitivno mišljenje od Komisije u tehničkom i gospodarskom smislu.

            Komisija može posuđivati isključivo u granicama zatraženih zajmova.
      Zaduživanje i odgovarajuće aktivnosti pozajmljivanja denominirani su u istoj monetarnoj jedinici i provedene u istim uvjetima što se tiče otplate glavnice i plaćanja kamata. Troškove Zajednice nastale prilikom sklapanja i izvršavanju svake operacije snose poduzeća primatelji.”.

      Sastavljeno u Bruxellesu 21. ožujka 1994.

            Za Vijeće

            Predsjednik

         Y. PAPANTONIOU

      (1)  SL C 22, 26.1.1993., str. 11.

      (2)  SL C 44, 14.2.1994.

      (3)  SL L 88, 6.4.1977., str. 9.

      (4)  SL L 88, 6.4.1977., str. 11. Odluka kako je zadnje izmijenjena Odlukom 90/212/Euratom (SL L 112, 3.5.1990., str. 26.).
   PRILOG
   Popis prihvatljivih država nečlanica

               —

               Republika Bugarska

               —

               Republika Mađarska

               —

               Republika Litva

               —

               Rumunjska

               —

               Republika Slovenija

               —

               Češka Republika

               —

               Slovačka Republika

               —

               Ruska Federacija

               —

               Republika Armenija

               —

               Ukrajina


title: 2008/797/EZ: Odluka Vijeća od 25. rujna 2008. o potpisivanju i privremenoj primjeni Sporazuma između Europske zajednice i Vlade Republike Indije o određenim aspektima zračnog prometa

text:
               11/Sv. 120

               HR

               Službeni list Europske unije

               240

         32008D0797

               L 273/7

               SLUŽBENI LIST EUROPSKE UNIJE

         ODLUKA VIJEĆA
   od 25. rujna 2008.
   o potpisivanju i privremenoj primjeni Sporazuma između Europske zajednice i Vlade Republike Indije o određenim aspektima zračnog prometa
   (2008/797/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je svojom Odlukom od 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Vladom Republike Indije dogovorila Sporazum o određenim aspektima usluga u zračnom prometu u skladu s mehanizmima i direktivama u Prilogu Odluci Vijeća od 5. Lipnja 2003. kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Podložno njegovom kasnijem sklapanju, Sporazum koji je zaključila Komisija bi trebalo potpisati i privremeno primijeniti,

         ODLUČILO JE:
   Članak 1.
   Potpisivanje Sporazuma između Europske zajednice i Vlade Republike Indije o određenim aspektima zračnog prometa ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu(-e) ovlaštenu(-e) potpisati Sporazum u ime Zajednice, podložno njegovu sklapanju.
   Članak 3.
   Do njegova stupanja na snagu, Sporazum se primjenjuje privremeno od prvog dana prvog mjeseca od dana kada su stranke obavijestile jedna drugu o završetku postupaka potrebnih u ovu svrhu (1).
   Članak 4.
   Ovime se ovlašćuje Predsjednik Vijeća da sastavi obavijest predviđenu člankom 7. stavkom 2. Sporazuma.

      Sastavljeno u Bruxellesu 25. rujna 2008.

            Za Vijeće

            Predsjednik

         L. CHATEL

      (1)  Glavno tajništvo Vijeća objavljuje datum od kojega se Sporazum privremeno primjenjuje u Službenom listu Europske unije.


title: 2007/513/Euratom: Odluka Vijeća od 10. srpnja 2007. o odobravanju pristupanja Europske zajednice za atomsku energiju izmijenjenoj Konvenciji o fizičkoj zaštiti nuklearnog materijala i nuklearnih postrojenja

text:
               11/Sv. 123

               HR

               Službeni list Europske unije

               129

         32007D0513

               L 190/12

               SLUŽBENI LIST EUROPSKE UNIJE

         ODLUKA VIJEĆA
   od 10. srpnja 2007.
   o odobravanju pristupanja Europske zajednice za atomsku energiju izmijenjenoj Konvenciji o fizičkoj zaštiti nuklearnog materijala i nuklearnih postrojenja
   (2007/513/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:

               (1)

               Člankom 2. točkom (e) Ugovora o osnivanju Europske zajednice za atomsku energiju (Sporazum o Euratomu) navodi da Europska zajednica za atomsku energiju (Zajednica) osigurava, putem odgovarajućeg nadzora, da se nuklearni materijali ne usmjeravaju za druge potrebe osim za one za koje su namijenjeni.

               (2)

               Konvencija o fizičkoj zaštiti nuklearnog materijala (KFZNM) usvojena je 1979. i stupila je na snagu 1987. Od 27. lipnja 2006. 118 država i Zajednica su stranke KFZNM-a. Sve države članice su stranke KFZNM-a.

               (3)

               Konferencija o izmjeni u skladu s člankom 20. KFZNM-a održana je 4. srpnja 2005. pod pokroviteljstvom Međunarodne agencije za atomsku energiju (IAEA). Završni akt koji se odnosi na izmjene KFZNM-a potpisala je Komisija u ime Zajednice 8. srpnja 2005.

               (4)

               Sud Europskih zajednica (Sud) (1) odlučio je da je sudjelovanje država članica u KFZNM-u u skladu s odredbama Sporazuma o Euratomu jedino pod uvjetima da je, u onoj mjeri u kojoj se tiče njezinih vlastitih ovlasti i nadležnosti, Zajednica kao takva jednakovrijedna članica KFZNM-a kao i države članice te da se određene obveze KFZNM-a mogu provoditi samo, kada se tiču Zajednice, putem bliske suradnje između Zajednice i država članica, kako u postupcima pregovaranja i sklapanja tako i ispunjavanju preuzetih obveza.

               (5)

               Sud je nadalje potvrdio da se člankom 2. točkom (e) Sporazuma o Euratomu Zajednici nalaže zadaća da osigura, odgovarajućim nadzorom, da se nuklearni materijali ne usmjeravaju za druge potrebe osim onih kojima su namijenjeni, i da se pritom ne pravi razliku između prirode takvih usmjeravanja i okolnosti u kojima do njih može doći te konačno da sam izraz „mjere jamstva” koji se koristi u sporazumu za opisivanje odredaba članka VII. ima širi opseg od obične zamjene drugačijeg odredišta od onoga koje je korisnik nuklearnog materijala prijavio. Slijedom toga, prema Sudu, to također sadrži i mjere fizičke zaštite (2). Sud je također u svojoj presudi 1/78 naveo da se odredbe u vezi s kaznenim progonom i izručenjem odnose na pitanja koja pripadaju nadležnosti država članica (3).

               (6)

               U skladu s člankom 18. stavkom 4. KFZNM-a, kada postane strankom konvencije, Zajednica mora depozitaru poslati izjavu u kojoj navodi koji se članci KFZNM-a ne odnose na nju. Ta je izjava priložena ovoj Odluci.

               (7)

               Članak 7. KFZNM-a zahtijeva od svih stranaka da određeni prijestupi budu kažnjivi odgovarajućim sankcijama kojima se uzima u obzir težina njihove prirode. Razumijeva se da ove odredbe strankama ostavljaju na izbor prirodu, vrstu i visinu sankcija koje trebaju donijeti. Njime se od stranaka posebice ne zahtijeva da za ponašanja opisana u tom članku, propiše kaznene sankcije. Slijedom toga, članak 7. se primjenjuje na Zajednicu, barem u određenoj mjeri.

               (8)

               Stoga bi trebalo odobriti pristupanje Zajednice izmijenjenoj KFZNM,

         ODLUČILO JE,
   Jedini članak
   Odobrava se pristupanje Europske zajednice za atomsku energiju Konvenciji o fizičkoj zaštiti nuklearnog materijala i nuklearnih postrojenja, kako je izmijenjena Završnim aktom koji je potpisan 8. srpnja 2005.
   Tekstovi izmijenjene Konvencije i izjave Zajednice u skladu s člankom 18. stavkom 4. i člankom 17. stavkom 3. Konvencije priloženi su ovoj Odluci.

      Sastavljeno u Bruxellesu 10. srpnja 2007.

            Za Vijeće

            Predsjednik

         F. TEIXEIRA DOS SANTOS

      (1)  Presuda 1/78 od 14. studenoga 1978., SEZ 1978., str. 2151, posebno prvi operativni dio presude i stavak 34.

      (2)  Stavak 21.

      (3)  Stavak 31.
   Izjava Europske zajednice za atomsku energiju u skladu s člankom 18. stavkom 4. i člankom 17. stavkom 3. FFZNM-a
   Sljedeće države su trenutačno članice Europske zajednice za atomsku energiju: Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Republika Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska, Ujedinjena Kraljevina Velike Britanije i Sjeverne Irske.
   Zajednica izjavljuje da se članci 8. do 13. i članak 14. stavci 2. i 3. Konvencije o fizičkoj zaštiti nuklearnog materijala i nuklearnih postrojenja ne primjenjuju na nju.
   Nadalje, sukladno članku 17. stavku 3. te konvencije, Zajednica također izjavljuje da budući da samo države mogu biti stranke u predmetima pred Međunarodnim sudom, Zajednica je vezana samo arbitražnim postupkom iz članka 17. stavka 2.


title: 2000/29/EZ: Odluka Vijeća od 28. lipnja 1999. o sklapanju Sporazuma s Republikom Islandom i Kraljevinom Norveškom o utvrđivanju prava i obveza između Irske i Ujedinjene Kraljevine Velike Britanije i Sjeverne Irske, s jedne strane, i Republike Islanda i Kraljevine Norveške, s druge strane, u područjima schengenske pravne stečevine koji se primjenjuje na te države

text:
               11/Sv. 041

               HR

               Službeni list Europske unije

               218

         32000D0029

               L 015/1

               SLUŽBENI LIST EUROPSKE UNIJE

               28.06.1999.

      ODLUKA VIJEĆA

   od 28. lipnja 1999.
   o sklapanju Sporazuma s Republikom Islandom i Kraljevinom Norveškom o utvrđivanju prava i obveza između Irske i Ujedinjene Kraljevine Velike Britanije i Sjeverne Irske, s jedne strane, i Republike Islanda i Kraljevine Norveške, s druge strane, u područjima schengenske pravne stečevine koji se primjenjuje na te države
   (2000/29/EZ)
   VIJEĆE EUROPSKE UNIJE,
   uzimajući u obzir članak 6. stavak 2. Protokola o uključivanju schengenske pravne stečevine u okvir Europske unije koji je Ugovorom iz Amsterdama priložen Ugovoru o Europskoj uniji i Ugovoru o osnivanju Europske zajednice,
   ODLUČILO JE:
   Jedini članak
   Odobrava se Sporazum s Republikom Islandom i Kraljevinom Norveškom o utvrđivanju prava i obveza između Irske i Ujedinjene Kraljevine Velike Britanije i Sjeverne Irske, s jedne strane, i Republike Islanda i Kraljevine Norveške, s druge strane, u područjima schengenske pravne stečevine koji se primjenjuje na te države.
   Tekst Sporazuma priložen je ovoj Odluci.

      Sastavljeno u Luxembourgu 28. lipnja 1999.

            Za Vijeće

            Predsjednik

         M. NAUMANN


title: Odluka Europskog parlamenta (EU) 2016/1578 od 28. travnja 2016. o zaključenju poslovnih knjiga Europske agencije za upravljanje operativnom suradnjom na vanjskim granicama država članica Europske unije za financijsku godinu 2014.

text:
               14.9.2016

               HR

               Službeni list Europske unije

               L 246/381

         ODLUKA EUROPSKOG PARLAMENTA (EU) 2016/1578
   od 28. travnja 2016.
   o zaključenju poslovnih knjiga Europske agencije za upravljanje operativnom suradnjom na vanjskim granicama država članica Europske unije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za upravljanje operativnom suradnjom na vanjskim granicama država članica Europske unije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za upravljanje operativnom suradnjom na vanjskim granicama država članica Europske unije za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0079/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2007/2004 od 26. listopada 2004. o osnivanju Europske agencije za upravljanje operativnom suradnjom na vanjskim granicama država članica Europske unije (4), a posebno njezin članak 30.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0115/2016),

               1.

               utvrđuje da završni godišnji financijski izvještaji Europske agencije za upravljanje operativnom suradnjom na vanjskim granicama država članica Europske unije odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske agencije za upravljanje operativnom suradnjom na vanjskim granicama država članica Europske unije za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Europske agencije za upravljanje operativnom suradnjom na vanjskim granicama država članica Europske unije, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 342.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 349, 25.11.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2007/801/EZ: Odluka Vijeća od 6. prosinca 2007. o punoj primjeni odredaba schengenske pravne stečevine u Češkoj Republici, Republici Estoniji, Republici Latviji, Republici Litvi, Republici Mađarskoj, Republici Malti, Republici Poljskoj, Republici Sloveniji i Slovačkoj Republici

text:
               19/Sv. 9

               HR

               Službeni list Europske unije

               262

         32007D0801

               L 323/34

               SLUŽBENI LIST EUROPSKE UNIJE

         ODLUKA VIJEĆA
   od 6. prosinca 2007.
   o punoj primjeni odredaba schengenske pravne stečevine u Češkoj Republici, Republici Estoniji, Republici Latviji, Republici Litvi, Republici Mađarskoj, Republici Malti, Republici Poljskoj, Republici Sloveniji i Slovačkoj Republici
   (2007/801/EZ)
   VIJEĆE EUROPSKE UNIJE,
   uzimajući u obzir Akt o pristupanju iz 2003., a posebno njegov članak 3. stavak 2.,
   uzimajući u obzir Mišljenje Europskog parlamenta (1),
   budući da:

               (1)

               Članak 3. stavak 2. Akta o pristupanju iz 2003. propisuje da se odredbe schengenske pravne stečevine koje nisu spomenute u Prilogu I. navedenom Aktu primjenjuju samo u novoj državi članici u smislu tog instrumenta u skladu s Odlukom Vijeća u tom smislu nakon provjere da su ispunjeni potrebni uvjeti za primjenu te pravne stečevine.

               (2)

               Nakon što je Vijeće provjerilo da su ispunjeni uvjeti za primjenu dotičnog dijela schengenske pravne stečevine o zaštiti podataka od strane Češke Republike, Republike Estonije, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (dalje u tekstu: dotične države članice), odlučilo je da se odredbe schengenske pravne stečevine koje se odnose na Schengenski informacijski sustav primjenjuju na dotične države članice od 1. rujna 2007.

               (3)

               Vijeće je sada provjerilo u skladu s važećim schengenskim postupcima za provjeru iz Odluke Izvršnog odbora od 16. rujna 1998. o osnivanju Stalnog odbora za provjeru i provedbu Schengena (SCH-Com-ex (98) 26 def.) (2), da su ispunjeni potrebni uvjeti za primjenu schengenske pravne stečevine u svim ostalim područjima schengenske pravne stečevine – zračne granice, kopnene granice, policijska suradnja, Schengenski informacijski sustav, morske granice i vize – u dotičnim državama članicama.

               (4)

               Dana 8. studenoga 2007., Vijeće je zaključilo da su ispunjeni uvjeti u svakom od spomenutih područja od strane dotičnih država članica.

               (5)

               Moguće je utvrditi datume za punu primjenu schengenske pravne stečevine od strane navedenih država članica, tj. datume od kojih je potrebno ukinuti provjere osoba na unutarnjim granicama s tim državama članicama.

               (6)

               Od najranijeg od tih datuma, ograničenja korištenja Schengenskog informacijskog sustava iz Odluke Vijeća 2007/471/EZ od 12. lipnja 2007. o primjeni odredaba schengenske pravne stečevine o Schengenskom informacijskom sustavu u Češkoj Republici, Republici Estoniji, Republici Latviji, Republici Litvi, Republici Mađarskoj, Republici Malti, Republici Poljskoj, Republici Sloveniji i Slovačkoj Republici (3), trebala bi se ukinuti.

               (7)

               S ciljem sprečavanja da putovanja određenih skupina osoba unutar područja ne postane otežano zbog širenja schengenskog područja, trebalo bi zadržati pojednostavljenja iz Odluke br. 895/2006/EZ (4) za državljane trećih zemalja koji imaju nacionalnu vizu za kratkotrajni boravak koju je izdala jedna od dotičnih država članica za tranzit kroz državna područja drugih dotičnih država članica. Sukladno tome, određene odredbe te Odluke trebale bi se nastaviti primjenjivati za ograničeno, prijelazno razdoblje.

               (8)

               U skladu s člankom 3. stavkom 2. drugim podstavkom Akta o pristupanju 2003. i kao rezultat djelomične primjene schengenske pravne stečevine od strane Ujedinjene Kraljevine i Sjeverne Irske na temelju Odluke Vijeća 2004/926/EZ od 22. prosinca 2004. o provođenju dijelova schengenske pravne stečevine od strane Ujedinjene Kraljevine i Sjeverne Irske (5), a posebno njezinog članka 1. prvog podstavka, samo dio odredaba schengenske pravne stečevine koji se primjenjuje na dotične države članice u njihovim odnosima s državama članicama koje u potpunosti primjenjuju schengensku pravnu stečevinu, trebao bi se primjenjivati u odnosima dotičnih država članica s Ujedinjenom Kraljevinom Velike Britanije i Sjeverne Irske.

               (9)

               U pogledu Islanda i Norveške, ova Odluka predstavlja razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda i Kraljevine Norveške u vezi s pridruživanjem tih dvaju država provedbi, primjeni i razvoju schengenske pravne stečevine, a koje ulaze u područje iz članka 1. točaka B, C, D, F, i H Odluke Vijeća 1999/437/EZ (6) o određenim dogovorima za primjenu tog Sporazuma,

         ODLUČILO JE SLJEDEĆE:
   Članak 1.
   1.   Odredbe schengenske pravne stečevine iz Priloga I. primjenjuju se na dotične države članice između njih i u njihovim odnosima s Kraljevinom Belgijom, Kraljevinom Danskom, Saveznom Republikom Njemačkom, Helenskom Republikom, Kraljevinom Španjolskom, Francuskom Republikom, Talijanskom Republikom, Velikim Vojvodstvom Luksemburgom, Kraljevinom Nizozemskom, Republikom Austrijom, Portugalskom Republikom, Republikom Finskom i Kraljevinom Švedskom te Republikom Island i Kraljevinom Norveškom od 21. prosinca 2007.
   U mjeri u kojoj te odredbe reguliraju ukidanje provjera osoba na unutarnjim granicama, one se primjenjuju od 30. ožujka 2008. na zračne granice.
   Sva ograničenja korištenja Schengenskog informacijskog sustava od strane dotičnih država članica ukidaju se od 21. prosinca 2007.
   2.   Odredbe schengenske pravne stečevine iz Priloga II. primjenjuju se na dotične države članice u njihovim odnosima s Ujedinjenom Kraljevinom Velike Britanije i Sjeverne Irske od 21. prosinca 2007.
   Članak 2.
   Do 30. lipnja 2008. i tijekom razdoblja njihovog važenja, nacionalne vize za kratkotrajni boravak koje su izdane prije 21. prosinca 2007. važe za potrebe tranzita preko područja drugih dotičnih država članica u mjeri u kojoj su one takve vize za kratkotrajni boravak priznale za potrebe tranzita u skladu s Odlukom 895/2006/EZ. Primjenjuju se uvjeti iz te odluke.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 6. prosinca 2007.

            Za Vijeće

            Predsjednik

         A. COSTA

      (1)  Mišljenje od 15. studenoga 2007. (još nije objavljeno u Službenom listu).

      (2)  SL L 239, 22.9.2000., str. 138.

      (3)  SL L 179, 7.7.2007., str. 46.

      (4)  Odluka br. 895/2006/EZ Europskog parlamenta i Vijeća od 14. lipnja 2006. o uvođenju pojednostavljenog režima kontrole osoba na unutarnjim granicama na temelju jednostranog priznanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, određenih dokumenata koji su jednakovrijedni nacionalnim vizama u svrhu tranzita preko njihovih područja (SL L 167, 20.6.2006., str. 1.).

      (5)  SL L 395, 31.12.2004., str. 70.

      (6)  SL L 176, 10.7.1999., str. 31.

      PRILOG I.

         Popis odredaba schengenske pravne stečevine u smislu članka 3. stavka 2. Akta o pristupanju iz 2003. koje se trebaju primjenjivati u dotičnim državama članicama u njihovim odnosima s državama članicama koje primjenjuju schengensku pravnu stečevinu u potpunosti, kao i s Islandom i Norveškom

                  1.

                  U pogledu odredaba Schengenske konvencije:
                  Članak 1. u mjeri u kojoj se odnosi na odredbe ovog stavka, članci 9.-12., članci 14.-25. osim članka 19. stavak 2., članci 40.- 43. i članci 126.-130. u mjeri u kojoj se odnose na odredbe ovog stavka Schengenske konvencije, kako je izmijenjena određenim aktima iz točke 2 (c) dalje u tekstu.

                  2.

                  Ostale odredbe:

                              (a)

                              Sljedeće odredbe Sporazuma o pristupanju Konvenciji potpisanoj u Schengenu 19. lipnja 1990. o provedbi Schengenskog sporazuma od 14. lipnja 1985. o postupnom ukidanju provjera na njihovim zajedničkim granicama, njihovih Završnih akata i povezanih izjava:

                                          —

                                          Sporazum potpisan 27. studenoga 1990. o pristupanju Talijanske Republike: članak 2., članak 3. i zajednička izjava o člancima 2. i 3. Sporazuma o pristupanju Talijanske Republike Konvenciji o provedbi Schengenskog sporazuma od 14. lipnja 1985.,

                                          —

                                          Sporazum potpisan 25. lipnja 1991. o pristupanju Kraljevine Španjolske: članak 2. i članak 3.,

                                          —

                                          Sporazum potpisan 25. lipnja 1991. o pristupanju Portugalske Republike: članak 2. i članak 3., te Izjava 1 u dijelu III. Završnog akta,

                                          —

                                          Sporazum potpisan 6. studenoga 1992. o pristupanju Helenske Republike: članak 2.,

                                          —

                                          Sporazum potpisan 28. travnja 1995. o pristupanju Republike Austrije: članak 2. i članak 3.,

                                          —

                                          Sporazum potpisan 19. prosinca 1996. o pristupanju Kraljevine Danske: članak 2. i članak 3.,

                                          —

                                          Sporazum potpisan 19. prosinca 1996. o pristupanju Republike Finske: članak 2. i članak 3.,

                                          —

                                          Sporazum potpisan 19. prosinca 1996. o pristupanju Kraljevine Švedske: članak 2. i članak 3.;

                              (b)

                              Sljedeće odluke Izvršnog odbora koji je osnovan Schengenskom konvencijom:

                                          —

                                          Odluka Izvršnog odbora od 14. prosinca 1993. o produljenju jedinstvene vize (SCH/Com-ex (93) 21),

                                          —

                                          Odluka Izvršnog odbora od 14. prosinca 1993. o zajedničkim načelima za poništenje, ukidanje ili skraćivanje važenja jedinstvene vize (SCH/Com-ex (93) 24),

                                          —

                                          Odluka Izvršnog odbora od 21. studenoga 1994. o uvođenju kompjuteriziranog postupka za savjetovanje sa središnjim tijelima iz članka 17. stavka 2. Konvencije (SCH/Com-ex (94) 15 rev.),

                                          —

                                          Odluka Izvršnog odbora od 22. prosinca 1994. o razmjeni statističkih informacija o izdavanju jedinstvenih viza (SCH/Com-ex (94) 25),

                                          —

                                          Odluka Izvršnog odbora od 5. svibnja 1995. o zajedničkoj viznoj politici. Odluka iz zapisnika sa sastanka Izvršnog odbora održanog u Bruxellesu 28. travnja 1995. (SCH/Com-ex (95) PV 1 rev.),

                                          —

                                          Odluka Izvršnog odbora od 27. lipnja 1996. o načelima za izdavanje schengenskih viza u skladu s člankom 30. stavkom 1. točkom (a) Konvencije o provedbi Schengenskog sporazuma (SCH/Com-ex (96) 13 rev. 1),

                                          —

                                          Odluka Izvršnog odbora od 15. prosinca 1997. o vodećim načelima o dokaznim sredstvima i indikativnim dokazima u okviru sporazuma o ponovnom prihvatu između schengenskih država (SCH/Com-ex (97) 39 rev.),

                                          —

                                          Odluka Izvršnog odbora od 21. travnja 1998. o razmjeni statističkih podataka o izdanim vizama (SCH/Com-ex (98) 12),

                                          —

                                          Odluka Izvršnog odbora od 23. lipnja 1998. o mjerama koje se trebaju poduzeti u pogledu zemalja koje stvaraju probleme u vezi s izdavanjem dokumenata potrebnih za izgon sa schengenskog područja (SCH/Com-ex (98) 18 rev.),

                                          —

                                          Odluka Izvršnog odbora od 23. lipnja 1998. o dozvolama za prebivalište u Monaku (SCH/Com-ex (98) 19),

                                          —

                                          Odluka Izvršnog odbora od 23. lipnja 1998. o udaranju žigova na putovnice tražitelja vize (SCH/Com-ex (98) 21),

                                          —

                                          Odluka Izvršnog odbora od 23. lipnja 1998. o sveobuhvatnoj klauzuli koja pokriva cijelu tehničku schengensku pravnu stečevinu (SCH/Com-ex (97) 29 rev.),

                                          —

                                          Odluka Izvršnog odbora od 16. prosinca 1998. o priručniku o prekograničnoj policijskoj suradnji (SCH/Com-ex (98) 52),

                                          —

                                          Odluka Izvršnog odbora od 16. prosinca 1998. o sastavljanju priručnika o dokumentima na koje se može pričvrstiti viza (SCH/Com-ex (98) 56),

                                          —

                                          Odluka Izvršnog odbora od 28. travnja 1999. o konačnim verzijama Zajedničkog priručnika i Zajedničkih konzularnih uputa (SCH/Com-ex (99) 13) u mjeri u kojoj se odnosi na odredbe Zajednički konzularnih uputa koje već nisu stavljene u primjenu na temelju Akta o pristupanju iz 2003.,

                                          —

                                          Odluka Izvršnog odbora od 28. travnja 1999. o sastavljanju priručnika dokumenata na koje se može pričvrstiti viza (SCH/Com-ex (99) 14);

                              (c)

                              Sljedeći ostali instrumenti:

                                          —

                                          Odluka Vijeća 2000/645/EZ od 17. listopada 2000. o ispravku schengenske pravne stečevine iz Odluke schengenskog Izvršnog odbora SCH/Com-ex (94) 15 rev (SL L 272, 25.10.2000., str. 24. Odluka kako je izmijenjena Odlukom 2003/330/EZ (SL L 116, 13.5.2003., str. 22.)),

                                          —

                                          Uredba Vijeća (EZ) br. 1091/2001 od 28. svibnja 2001. o slobodi kretanja s vizom za dugotrajni boravak (SL L 150, 6.6.2001., str. 4.),

                                          —

                                          Odluka Vijeća 2001/420/EZ od 28. svibnja 2001. o prilagodbi dijelova V. i VI. i Priloga 13. Zajedničkih konzularnih uputa o vizama i Priloga 6a Zajedničkom priručniku u pogledu viza za dugotrajni boravak koje vrijede kao vize za kratkotrajni boravak (SL L 150, 6.6.2001., str. 47.), u mjeri u kojoj se to odnosi na Zajedničke konzularne upute,

                                          —

                                          Direktiva Vijeća 2001/40/EZ od 28. svibnja 2001. o uzajamnom priznavanju odluka o protjerivanju državljana trećih zemalja (SL L 149, 2.6.2001., str. 34.) i Odluka Vijeća 2004/191/EZ od 23. veljače 2004. o utvrđivanju kriterija i praktičnih dogovora za naknadu financijskih neravnoteža koje proizlaze iz primjene Direktive 2001/40/EZ o uzajamnom priznavanju odluka o protjerivanju državljana trećih zemalja (SL L 60, 27.2.2004., str. 55.),

                                          —

                                          Odluka Vijeća 2002/44/EZ od 20. prosinca 2001. o izmjeni dijela VII. i Priloga 12. Zajedničkim konzularnim uputama i Priloga 14.a Zajedničkom priručniku (SL L 20, 23.1.2002., str. 5.), u mjeri u kojoj se odnosi na Zajedničke konzularne upute,

                                          —

                                          Odluka Vijeća 2002/354/EZ od 25. travnja 2002. o prilagodbi dijela III. Zajedničkih konzularnih uputa i sastavljanju Priloga 16. Zajedničkim konzularnim uputama (SL L 123, 9.5.2002., str. 50.),

                                          —

                                          Odluka Vijeća 2002/585/EZ od 12. srpnja 2002. o prilagodbi dijelova III. i VIII. Zajedničkih konzularnih uputa (SL L 187, 16.7.2002., str. 44.),

                                          —

                                          Odluka Vijeća 2002/586/EZ od 12. srpnja 2002. o izmjeni dijela VI. Zajedničkih konzularnih uputa (SL L 187, 16.7.2002., str. 48.),

                                          —

                                          Uredba Vijeća (EZ) br. 415/2003 od 27. veljače 2003. o izdavanju viza na granici, uključujući izdavanje takvih viza pomorcima u tranzitu (SL L 64, 7.3.2003., str. 1.),

                                          —

                                          Uredba Vijeća (EZ) br. 693/2003 od 14. travnja 2003. o uspostavi posebnog Dokumenta o pojednostavljenom tranzitu (FTD), Dokumenta o pojednostavljenom željezničkom tranzitu (FRTD), izmjeni Zajedničkih konzularnih uputa, te Zajedničkog priručnika (SL L 99, 17.4.2003., str. 8.), u mjeri u kojoj se odnosi na Zajedničke konzularne upute,

                                          —

                                          Odluka Vijeća 2003/454/EZ od 13. lipnja 2003. o izmjeni Priloga 12. Zajedničkim konzularnim uputama i Priloga 14a Zajedničkom priručniku o pristojbama za vize (SL L 152, 20.6.2003., str. 82.), u mjeri u kojoj se to odnosi na Zajedničke konzularne upute,

                                          —

                                          Odluka Vijeća 2003/585/EZ od 28. srpnja 2003. o izmjeni popisa A iz Priloga 2. Zajedničkih konzularnih uputa i popisa A iz Priloga 5 Zajedničkom priručniku o viznim zahtjevima za nositelje pakistanskih diplomatskih putovnica (SL L 198, 6.8.2003., str. 13.), u mjeri u kojoj se to odnosi na Zajedničke konzularne upute,

                                          —

                                          Odluka Vijeća 2003/586/EZ od 28. srpnja 2003. o izmjeni dijela I. Priloga 3. Zajedničkih konzularnih uputa i dijela I. Priloga 5a Zajedničkom priručniku o državljanima trećih zemalja za koje vrijede zahtjevi zrakoplovne vize (SL L 198, 6.8.2003., str. 15.), u mjeri u kojoj se to odnosi na Zajedničke konzularne upute,

                                          —

                                          Odluka Vijeća 2003/725/PUP od 2. listopada 2003. o izmjeni odredaba članka 40. stavaka 1. i 7. Konvencije o provedbi Schengenskog sporazuma od 14. lipnja 1985. o postupnom ukidanju provjera na zajedničkim granicama (SL L 260, 11.10.2003., str. 37.),

                                          —

                                          Odluka Vijeća 2004/14/EZ od 22. prosinca 2003. o izmjeni trećeg podstavka (temeljni kriteriji za razmatranje zahtjeva) dijela V. Zajedničkih konzularnih uputa (SL L 5, 9.1.2004., str. 74.),

                                          —

                                          Odluka Vijeća 2004/15/EZ od 22. prosinca 2003. o izmjeni točke 1.2 dijela II. Zajedničkih konzularnih uputa i o izradi novog priloga Zajedničkim konzularnim uputama (SL L 5, 9.1.2004., str. 76.),

                                          —

                                          Odluka Vijeća 2004/17/EZ od 22. prosinca 2003. o izmjeni točke 1.4 dijela V. Zajedničkih konzularnih uputa i točke 4.1.2 dijela I. Zajedničkog priručnika u pogledu uključivanja zahtjeva za posjedovanje putničkog zdravstvenog osiguranja kao jedne od dokaznih isprava za dobivanje jedinstvene ulazne vize (SL L 5, 9.1.2004., str. 79.), u mjeri u kojoj se to odnosi na Zajedničke konzularne upute,

                                          —

                                          Odluka Vijeća 2004/573/EZ od 29. travnja 2004. o organizaciji zajedničkih letova za udaljavanje, s državnog područja dvaju ili više država članica, državljana trećih zemalja protiv kojih su doneseni pojedinačni nalozi o protjerivanju iz zemlje (SL L 261, 6.8.2004., str. 28.),

                                          —

                                          Preporuka 2005/761/EZ Europskog parlamenta i Vijeća od 28. rujna 2005. za olakšavanje izdavanja jedinstvenih viza od strane država članica za kratkotrajni boravak za istraživače iz trećih zemalja koji putuju unutar Zajednice zbog provođenja znanstvenog istraživanja (SL L 289, 3.11.2005., str. 23.),

                                          —

                                          Prva rečenica članka 1. i glava III. Uredbe (EZ) br. 562/2006 Europskog parlamenta i Vijeća od 15. ožujka 2006. o uspostavi Zakonika Zajednice o pravilima prekograničnog kretanja osoba (Zakonik o schengenskim granicama) (SL L 105, 13.4.2006., str. 1.),

                                          —

                                          Odluka Vijeća 2006/440/EZ od 1. lipnja 2006. o izmjeni Priloga 12. Zajedničkim konzularnim uputama i Priloga 14a Zajedničkom priručniku o pristojbama koje se naplaćuju ovisno o upravnim troškovima obrade zahtjeva za vize (SL L 175, 29.6.2006., str. 77.), u mjeri u kojoj se to odnosi na Zajedničke konzularne upute,

                                          —

                                          Članak 4. točka (b) i članak 9. točka (c) Uredbe (EZ) br. 1931/2006 Europskog parlamenta i Vijeća od 20. prosinca 2006. o utvrđivanju pravila o malograničnom prometu na vanjskim kopnenim granicama država članica i izmjeni odredaba Schengenske konvencije (SL L 405, 30.12.2006., str. 1.),

                                          —

                                          Odluka Vijeća 2006/684/EZ od 5. listopada 2006. o izmjeni popisa A iz Priloga 2. Zajedničkom priručniku o viznim zahtjevima za nositelje indonezijskih diplomatskih i servisnih putovnica (SL L 280, 12.10.2006., str. 29.),

                                          —

                                          Odluka Vijeća 2007/519/EZ od 16. srpnja 2007. o izmjeni dijela 2. Schengenske savjetodavne mreže (tehničke specifikacije) (SL L 192, 24.7.2007., str. 26.).

      PRILOG II.

         Popis odredaba schengenske pravne stečevine u smislu članka 3. stavka 2. Akta o pristupanju iz 2003. koji se počinje primjenjivati u dotičnim državama članicama u njihovim odnosima s Ujedinjenom Kraljevinom Velike Britanije i Sjeverne Irske

                  1.

                  U pogledu odredaba Schengenske konvencije:
                  Članak 40. i članci 42. i 43. u mjeri u kojoj se odnose na članak 40.

                  2.

                  Ostale odredbe:

                              (a)

                              sljedeće odluke Izvršnog odbora, ustanovljenog Schengenskom konvencijom:
                              Odluka Izvršnog odbora od 16. prosinca 1998. o Priručniku o prekograničnoj policijskoj suradnji (SCH/Com-ex (98) 52);

                              (b)

                              sljedeći ostali instrumenti:
                              Odluka Vijeća 2003/725/PUP od 2. listopada 2003. o izmjeni odredaba članka 40. stavaka 1. i 7. Konvencije o provedbi Schengenskog sporazuma od 14. lipnja 1985. o postupnom ukidanju provjera na zajedničkim granicama (SL L 260, 11.10.2003., str. 37.).


title: Odluka Vijeća 2012/344/ZVSP od 23. ožujka 2012. o potpisivanju i sklapanju Sporazuma između Europske unije i Republike Albanije o uspostavi okvira za suradnju Republike Albanije u operacijama Europske unije za upravljanje krizama

text:
               18/Sv. 011

               HR

               Službeni list Europske unije

               202

         32012D0344

               L 169/1

               SLUŽBENI LIST EUROPSKE UNIJE

               23.03.2012.

      ODLUKA VIJEĆA 2012/344/ZVSP
   od 23. ožujka 2012.
   o potpisivanju i sklapanju Sporazuma između Europske unije i Republike Albanije o uspostavi okvira za suradnju Republike Albanije u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., i Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog visokog predstavnika Unije za vanjske poslove i sigurnosnu politiku (VP),
   budući da:

               (1)

               Uvjete sudjelovanja trećih država u operacijama EU-a za upravljanje krizama bi trebalo utvrditi sporazumom o uspostavi okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Nakon donošenja Odluke Vijeća od 26. travnja 2010. o odobravanju otvaranja pregovora, VP je zaključio pregovore o sporazumu između Europske unije i Republike Albanije o uspostavi okvira za suradnju Republike Albanije u operacijama Europske unije za upravljanje krizama („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Albanije o uspostavi okvira za suradnju Republike Albanije u operacijama Europske unije za upravljanje krizama („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Ovlašćuje se Predsjednik Vijeća imenovati osobu(-e) opunomoćenu(-e) za potpisivanje Sporazuma kako bi on obvezivao Europsku uniju.
   Članak 3.
   Predsjednik Vijeća, u ime Unije, daje obavijest predviđenu člankom 16. stavkom 1. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 23. ožujka 2012.

            Za Vijeće

            Predsjednica

         C. ASHTON


title: Odluka Vijeća 2012/835/ZVSP od 21. prosinca 2012. o produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije

text:
               18/Sv. 014

               HR

               Službeni list Europske unije

               214

         32012D0835

               L 357/13

               SLUŽBENI LIST EUROPSKE UNIJE

               21.12.2012.

      ODLUKA VIJEĆA 2012/835/ZVSP
   od 21. prosinca 2012.
   o produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. veljače 2010. donijelo Odluku 2010/96/ZVSP (1).

               (2)

               Vijeće je 28. srpnja 2011. donijelo Odluku 2011/483/ZVSP (2) o izmjeni Odluke 2010/96/ZVSP i produljenju na razdoblje od jedne godine.

               (3)

               Zbog kašnjenja u donošenju nove Odluke Vijeća o izmjeni i produljenju Odluke 2010/96/ZVSP, potrebno je produljiti valjanost potonje s ciljem pokrivanja prisutnosti misije EU-a za vojno osposobljavanje EUTM Somalia u Ugandi od 1. siječnja 2013.

               (4)

               U skladu s člankom 5. Protokola o stajalištu Danske, priloženom Ugovoru o Europskoj uniji i Ugovoru o funkcioniranju Europske Unije, Danska ne sudjeluju u izradi i provedbi odluka i akcija Unije koje imaju obrambene implikacije. Danska ne sudjeluje u provedbi ove Odluke i stoga ne sudjeluje u financiranju misije.

               (5)

               Vojnu misiju EU-a trebalo bi dodatno produljiti,

         DONIJELO JE OVU ODLUKU:
   Članak 1.
   Odluka 2010/96/ZVSP mijenja se kako slijedi:

               1.

               Članak 10. zamjenjuje se sljedećim:
               „Članak 10.
               Financijski aranžmani
               1.   Zajedničkim troškovima vojne misije EU-a upravlja se u skladu s Odlukom Vijeća 2011/871/ZVSP od 19. prosinca 2011. o uspostavljanju mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) (3) (‚ATHENA’).
               2.   Financijski referentni iznos za zajedničke troškove vojne misije EU-a za razdoblje do 9. kolovoza 2011. je 4,8 milijuna EUR. Postotak referentnog iznosa iz članka 25. stavka 1. Odluke o ATHENI iznosi 60 %.
               3.   Financijski referentni iznos za zajedničke troškove vojne misije EU-a za razdoblje od 9. kolovoza 2011. do 31. prosinca 2012. je 4,8 milijuna EUR. Postotak ovog referentnog iznosa iz članka 25. stavka 1. Odluke o ATHENI iznosi 30 %.
               4.   Financijski referentni iznos za zajedničke troškove vojne misije EU-a za razdoblje od 1. siječnja 2013. je 0,05 milijuna EUR. Postotak ovog referentnog iznosa iz članka 25. stavka 1. Odluke o ATHENI iznosi 100 %.

               2.

               U članku 12. stavak 2. zamjenjuje se sljedećim:
               „2.   Mandat vojne misije EU-a prestaje 31. siječnja 2013.”

         Članak 2.
   Ova Odluka stupa na snagu na dan donošenja.
   Primjenjuje se od 1. siječnja 2013.

      Sastavljeno u Bruxellesu 21. prosinca 2012.

            Za Vijeće

            Predsjednik

         A. D. MAVROYIANNIS

      (1)  SL L 44, 19.2.2010., str. 16.

      (2)  SL L 198, 30.7.2011, str. 37.

      (3)  SL L 343, 23.12.2011., str. 35.”


title: Odluka (EU) 2015/298 Europske središnje banke od 15. prosinca 2014. o privremenoj raspodjeli prihoda Europske središnje banke (ESB/2014/57)

text:
               25.2.2015

               HR

               Službeni list Europske unije

               L 53/24

         ODLUKA (EU) 2015/298 EUROPSKE SREDIŠNJE BANKE
   od 15. prosinca 2014.
   o privremenoj raspodjeli prihoda Europske središnje banke (ESB/2014/57)
   (preinačeno)
   Upravno vijeće Europske središnje banke,
   uzimajući u obzir Statut Europskog sustava središnjih banaka i Europske središnje banke, a posebno njegov članak 33.,
   Budući da:

               (1)

               Odlukom ESB/2010/24 (1) utvrđuje se kako Europska središnja banka (ESB) raspodjeljuje nacionalnim središnjim bankama: (a) svoj prihod od euronovčanica u optjecaju ostvaren u svakoj financijskoj godini i (b) svoj prihod od vrijednosnih papira kupljenih u sklopu programa za tržišta vrijednosnih papira (PTVP) zarađen u svakoj financijskoj godini.

               (2)

               Odluku ESB/2010/24 potrebno je izmijeniti kako bi se uzela u obzir privremena raspodjela prihoda ESB-a od pokrivenih obveznica i vrijednosnih papira osiguranih imovinom kupljenih u skladu s Odlukom ESB/2014/40 (2) i Odlukom ESB/2014/45 (3). Odluku bi stoga trebalo preinačiti radi jasnoće.

               (3)

               Odlukom ESB/2010/29 (4) utvrđuje se raspodjela euronovčanica u optjecaju nacionalnim središnjim bankama razmjerno njihovim uplaćenim udjelima u kapitalu ESB-a. Člankom 4. Odluke ESB/2010/29 i Prilogom toj Odluci ESB-u se raspodjeljuje 8 % ukupne vrijednosti euronovčanica u optjecaju. ESB ima potraživanja unutar Eurosustava prema nacionalnim središnjim bankama koja su razmjerna njihovim udjelima u ključu upisanog kapitala za vrijednost koja je jednaka vrijednosti euronovčanica koje izdaje.

               (4)

               U skladu s člankom 2. stavkom 2. Odluke ESB/2010/23 (5), na salda unutar Eurosustava na temelju euronovčanica u optjecaju obračunava se naknada po referentnoj stopi. Prema članku 2. stavku 3. Odluke ESB/2010/23, obračunata naknada namiruje se plaćanjima preko sustava TARGET2.

               (5)

               Uvodnom izjavom 7. Odluke ESB/2010/23 određuje se da bi prihod koji ostvaruje ESB na temelju obračuna naknade na svoja potraživanja unutar Eurosustava prema nacionalnim središnjim bankama u vezi s njegovim udjelom u euronovčanicama u optjecaju trebao u načelu, biti raspodijeljen nacionalnim središnjim bankama razmjerno njihovim udjelima u ključu upisanog kapitala u istoj financijskoj godini tijekom koje je ostvaren, u skladu s odlukama Upravnog vijeća.

               (6)

               Također, i prihod ESB-a od vrijednosnih papira kupljenih u okviru programa za tržišta vrijednosnih papira (PTVP), trećeg programa kupnje pokrivenih obveznica (dalje u tekstu „CBPP3”) i programa kupnje vrijednosnih papira osiguranih imovinom (ABSPP) trebao bi, u načelu, biti raspodijeljen nacionalnim središnjim bankama razmjerno njihovim udjelima u ključu upisanog kapitala u istoj financijskoj godini tijekom koje je ostvaren.

               (7)

               Kod raspodjele prihoda ESB-a od euronovčanica u optjecaju i prihoda ESB-a od vrijednosnih papira kupljenih u okviru PTVP-a, trećeg programa kupnje pokrivenih obveznica (CBPP3) i programa kupnje vrijednosnih papira osiguranih imovinom (ABSPP), ESB bi trebao uzeti u obzir procjenu svog financijskog rezultata u određenoj godini koja uzima u obzir potrebe za raspodjelom sredstava u rezervacije za tečajni, kamatni i kreditni rizik te za rizik cijene zlata kao i dostupnost rezervacija potrebnih za pokriće predviđenih troškova.

               (8)

               Kod utvrđivanja iznosa neto dobiti ESB-a koji se prenosi u fond opće pričuve u skladu s člankom 33. stavkom 1. Statuta Europskog sustava središnjih banaka i Europske središnje banke (u daljnjem tekstu „Statut ESSB-a”), Upravno vijeće treba uzeti u obzir da svaki dio te dobiti koji odgovara prihodu od euronovčanica u optjecaju i prihodu od vrijednosnih papira kupljenih u okviru PTVP-a, trećeg programa kupnje pokrivenih obveznica (CBPP3) i programa kupnje vrijednosnih papira osiguranih imovinom (ABSPP) treba u cijelosti raspodijeliti nacionalnim središnjim bankama,

         DONIJELO JE OVU ODLUKU
   Članak 1.
   Definicije
   Za potrebe ove Odluke:

               (a)

               „NSB” znači nacionalna središnja banka države članice čija je valuta euro;

               (b)

               „salda unutar Eurosustava na temelju euronovčanica u optjecaju” znači potraživanja i obveze koji nastaju između NSB-a i ESB-a i između NSB-a i drugih nacionalnih središnjih banaka kao posljedica primjene članka 4. Odluke ESB/2010/29;

               (c)

               „prihod ESB-a od euronovčanica u optjecaju” znači prihod koji ostvaruje ESB na temelju obračuna naknade na svoja potraživanja unutar Eurosustava od nacionalnih središnjih banaka u vezi s njegovim udjelom u euronovčanicama u optjecaju kao posljedica primjene članka 2. Odluke ESB/2010/23;

               (d)

               „prihod ESB-a od vrijednosnih papira” znači neto prihod koji je ESB ostvario kupnjom i. vrijednosnih papira u okviru PTVP-a u skladu s Odlukom ESB/2010/5 (6), ii. pokrivenih obveznica u okviru trećeg programa kupnje pokrivenih obveznica (CBPP3) u skladu s Odlukom ESB/2014/40 i iii. vrijednosnih papira osiguranih imovinom u okviru programa kupnje vrijednosnih papira osiguranih imovinom (ABSPP) u skladu s Odlukom ESB/2014/45.

         Članak 2.
   Privremena raspodjela prihoda ESB-a od euronovčanica u optjecaju i prihoda ESB-a od vrijednosnih papira
   1.   Prihod ESB-a od euronovčanica u optjecaju i prihod ESB-a od vrijednosnih papira u cijelosti dospijevaju nacionalnim središnjim bankama u istoj financijskoj godini tijekom koje su ostvareni i raspodjeljuju se nacionalnim središnjim bankama razmjerno njihovim uplaćenim udjelima u upisanom kapitalu ESB-a.
   2.   Osim ako Upravno vijeće ne odluči drukčije, ESB raspodjeljuje nacionalnim središnjim bankama svoj prihod od euronovčanica u optjecaju ostvaren u svakoj financijskoj godini i svoj prihod od vrijednosnih papira zarađen u svakoj financijskoj godini posljednjeg radnog dana u siječnju sljedeće godine.
   3.   Iznos prihoda ESB-a od euronovčanica u optjecaju može se umanjiti u skladu s odlukom Upravnog vijeća na temelju Statuta ESSB-a u odnosu na troškove ESB-a nastale zbog izdavanja i rukovanja euronovčanicama.
   Članak 3.
   Odstupanje od članka 2.
   Odstupanjem od članka 2., Upravno vijeće odlučuje prije kraja financijske godine o zadržavanju cijelog prihoda ili dijela prihoda ESB-a iz tog članka u mjeri potrebnoj da bi se osiguralo da iznos raspodijeljenog prihoda ne premaši neto dobit ESB-a u toj godini. Takva se odluka donosi u slučaju kada na temelju obrazložene procjene koju izrađuje Izvršni odbor, Upravno vijeće očekuje da će ESB ostvariti ukupni godišnji gubitak ili da će ostvariti godišnju neto dobit koja je manja od procijenjenog iznosa njegovog prihoda iz članka 2. Upravno vijeće može odlučiti prije kraja financijske godine da će prenijeti cijeli prihod ili dio prihoda ESB-a iz tog članka u rezervacije za tečajni, kamatni i kreditni rizik te rizik cijene zlata.
   Članak 4.
   Stupanje na snagu i stavljanje izvan snage
   1.   Ova Odluka stupa na snagu 31. prosinca 2014.
   2.   Odluka ESB/2010/24 stavlja se izvan snage s učinkom od 31. prosinca 2014.
   3.   Upućivanja na Odluku ESB/2010/24 smatraju se upućivanjima na ovu Odluku.

      Sastavljeno u Frankfurtu na Majni 15. prosinca 2014.

            Predsjednik ESB-a

         Mario DRAGHI

      (1)  Odluka ESB/2010/24 od 25. studenoga 2010. o privremenoj raspodjeli prihoda Europske središnje banke od euronovčanica u optjecaju i od vrijednosnih papira kupljenih u okviru programa za tržišta vrijednosnih papira (SL L 6, 11.1.2011., str. 35.).

      (2)  Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).

      (3)  Odluka (EU) 2015/5 Europske središnje banke od 19. studenoga 2014. o provedbi programa kupnje vrijednosnih papira osiguranih imovinom (ESB/2014/45) (SL L 1, 6.1.2015., str. 4.).

      (4)  Odluka ESB/2010/29 od 13. prosinca 2010. o izdavanju euronovčanica (SL L 35, 9.2.2011., str. 26.).

      (5)  Odluka ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro (SL L 35, 9.2.2011., str. 17.).

      (6)  Odluka ESB/2010/5 od 14. svibnja 2010. o uspostavi programa za tržišta vrijednosnih papira (SL L 124, 20.5.2010., str. 8.).


title: 2004/859/EZ: Odluka Vijeća od 25. listopada 2004. o sklapanju Sporazuma u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške  Tekst značajan za EGP

text:
               02/Sv. 22

               HR

               Službeni list Europske unije

               128

         32004D0859

               L 370/70

               SLUŽBENI LIST EUROPSKE UNIJE

         ODLUKA VIJEĆA
   od 25. listopada 2004.
   o sklapanju Sporazuma u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške
   (Tekst značajan za EGP)
   (2004/859/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Protokolom 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške (1) s jedne strane i Protokolom 3 uz Sporazum o Europskom gospodarskom prostoru, kako je izmijenjeno Odlukom br. 140/2001 Zajedničkog odbora za Europski gospodarski prostor (2), s druge strane, određene su trgovinske mjere za određene poljoprivredne i prerađene poljoprivredne proizvode između ugovornih stranaka.

               (2)

               U trenutku donošenja Odluke br. 140/2001 Europska zajednica i Norveška navele su u zajedničkoj izjavi da se nepoljoprivredni element carina na proizvode u Tablici 1. Protokola 3 mora ukinuti. Na temelju toga, razgovori između Komisije i norveških dužnosnika okončani su 11. ožujka 2004. Uvode se nove carinske koncesije Odlukom Zajedničkog odbora za Europski gospodarski prostor o izmjeni Protokola 3 uza Sporazum o Europskom gospodarskom prostoru.

               (3)

               Također je sklopljen sporazum u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške, kako bi se uzeli u obzir rezultati tih razgovora.

               (4)

               Treba donijeti potrebne mjere za provedbu ove Odluke u skladu s Odlukom Vijeća 1999/468/EEZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (3).

               (5)

               Sporazum je potrebno odobriti,

         ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške.
   Tekst Sporazuma priložen je ovoj Odluci.
   Članak 2.
   Ovim se predsjednik Vijeća ovlašćuje odrediti osobu ovlaštenu potpisati Sporazum kako bi on obvezivao Zajednicu.
   Članak 3.
   Mjere potrebne za provedbu ove Odluke donose se u skladu s postupkom iz članka 4. stavka 2.
   Članak 4.
   1.   Komisiji pomaže Upravljački odbor o horizontalnim pitanjima vezanim za trgovinu prerađenih poljoprivrednih proizvoda iz članka 16. Uredbe Vijeća (EZ) br. 3448/93 (4), dalje u tekstu „Odbor”.
   2.   Prilikom upućivanja na ovaj stavak, primjenjuju se članci 4. i 7. Odluke 1999/468/EZ.
   Rok utvrđen u članku 4. stavku 3. Odluke 1999/468/EZ utvrđuje se na jedan mjesec.
   3.   Odbor donosi svoj Poslovnik.

      Sastavljeno u Luxembourgu 25. listopada 2004.

            Za Vijeće

            Predsjednica

         R. VERDONK

      (1)  SL L 171, 27.6.1973., str. 2.

      (2)  SL L 22, 24.1.2002., str. 34.

      (3)  SL L 184, 17.7.1999., str. 23.

      (4)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2580/2000 (SL L 298, 25.11.2000., str. 5.).


title: Odluka Vijeća (ZVSP) 2015/1924 od 26. listopada 2015. o izmjeni Odluke 2011/101/ZVSP o mjerama ograničavanja protiv Zimbabvea

text:
               27.10.2015

               HR

               Službeni list Europske unije

               L 281/10

         ODLUKA VIJEĆA (ZVSP) 2015/1924
   od 26. listopada 2015.
   o izmjeni Odluke 2011/101/ZVSP o mjerama ograničavanja protiv Zimbabvea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 15. veljače 2011. donijelo Odluku 2011/101/ZVSP (1).

               (2)

               Iz prilogâ I. i II. toj Odluci trebalo bi izbrisati jednu preminulu osobu.

               (3)

               Odluku 2011/101/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilozi I. i II. Odluci 2011/101/ZVSP mijenjaju se u skladu s Prilogom ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 26. listopada 2015.

            Za Vijeće

            Predsjednica

         F. MOGHERINI

      (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

      PRILOG

                  I.

                  U Prilogu I. Odluci 2011/101/ZVSP, iz odjeljka „I. Osobe” briše se unos za sljedeću fizičku osobu:

                              Ime (i svi nadimci)

                                          51.

                                          MIDZI, Amos Bernard (Mugenva)

                  II.

                  U Prilogu II. Odluci 2011/101/ZVSP, iz odjeljka „I. Osobe” briše se unos za sljedeću fizičku osobu:

                              Ime (i svi nadimci)

                                          51.

                                          MIDZI, Amos Bernard (Mugenva)